Vero kaj mensogo en Rusio
#000000
Fine la abismo inter la publika mensogo kaj la videbla rusia realo iĝis tro vasta. Post jardeko da apatio finiĝis la pacienco de tiuj, kiujn tedas la mensogoj. Ili eliris surstraten. Rapida renverso de la politika sistemo ŝajnas ekstreme malprobabla. Tamen jam la fakto, ke en Rusio nun ekzistas politiko en la vera signifo de la vorto, estas esperiga.
#000001
Dum la unua jardeko de la 21-a jarcento la granda divido en rusia ”politiko” ne troviĝis inter dekstro kaj maldekstro. Ĝi ne troviĝis inter libermerkatistoj kaj sovetiemaj nostalgiuloj, nek inter apogantoj de protektismo kaj subtenantoj de libera komerco, nek inter subtenantoj de bonfarta socio unuflanke kaj kontraŭimpostuloj aliflanke, nek inter sindikatoj kaj entreprenistoj. Ĉio tio kaj multo plia en diversaj manieroj ekzistas ene de tio, kion oni povas nomi la potenc-elito. Tie estis faritaj ĉiuj gravaj decidoj.
#000004
La granda politika divido anstataŭe temis pri tio, ĉu aŭ ne akcepti la neskribitan sed klare esprimitan socian kontrakton kun la potenculoj: ”Ni donas al vi iom pli da mono kaj iom malpli da libero. Iom pli da stabileco kaj iom malpli da demokratio. Vi povas libere vojaĝi, skribi kaj legi preskaŭ ĉion kion vi volas, sed nur dum vi akceptas, ke ni decidas pri la limoj de la permesita.”
#000005
Aŭtoposedantoj, kiujn kolerigis la konvojoj de nigraj aŭtegoj kun bluaj signaloj, blokantaj la stratojn de Moskvo en la pinthoroj, komencis protesti, fiksante ludilajn bluajn siteletojn sur siaj aŭtoj – kaj publikigante en la reto filmetojn pri nigraj aŭtoj, kiuj riskante la vivon de senkulpuloj rompis kontraŭ ĉiuj penseblaj trafikreguloj. Medi-aktivistoj gvidataj de Jevgenija Ĉirikova starigis siajn tendojn antaŭ la buldozoj por haltigi la konstruadon de aŭtovojo tra apudurba arbaro ekster Moskvo – kaj publikigis ĉion en la reto. La juristo Aleksej Navalnij kolektis monon en la reto kaj kreis la retejon RosPil, kiu helpe de libervolaj retaj aktivuloj povis malkaŝi svenigajn ekzemplojn de koruptado sur ĉiuj niveloj de la sistemo.
#000008
La unua manifestacio kontraŭ la elektofraŭdo en Moskvo okazis lunde la 5-an de decembro. Malgranda opozicia grupo ricevis permeson por aranĝo kun 300 partoprenantoj. La organizantoj surpriziĝis same forte kial la policanoj, kiam aperis miloj da homoj, la plej multaj el ili junaj, bone edukitaj Moskvanoj, kiuj neniam antaŭe partoprenis manifestacion.
#000011
La cetero estas konata. La 10-an de decembro dekmiloj da Moskvanoj kolektiĝis por la plej granda manifestacio en Rusio post la disfalo de Sovetio antaŭ dudek jaroj. Ili postulis justajn elektojn. ”Estas nia lando!” ili skandis.
#000012
La potenculoj respondis per svagaj aludoj pri eventualaj ŝanĝetoj en la elekta leĝaro, samtempe asertante, ke la manifestaciantoj estas gvidataj de malamikaj potencoj. Laboristo de Uralo estis poziciita antaŭ la televidkameraoj por minaci la protestantojn per la kolero de la laborista klaso. Vladimir Putin ne povis deteni sin, kaj komparis la simbolon de la protestantoj kun kondomo.
#000013
La malsukcesa kondomkomparo helpis kolekti eĉ pli grandan aron de protestantoj post du semajnoj. La 24-an de decembro, tago kiu en Rusio estis ordinara sabato, proksimume 70.000-80.000 homoj kolektiĝis por bone organizita manifestacio sur la Saĥarov-avenuo en la centro de Moskvo. La mono por la granda scenejo, forta sonaparataro kaj ekranego estis rapide kolektita per reta alvoko. La etoso dum la manifestacio estis klare pli agresema ol la 10-an de decembro.
#000014
11 svar på ”Vero kaj mensogo en Rusio”
#000025
Koncerne al Rusujo mi parolis kun Olga de Ekaterinburgo kaj havas kontakton de urbo Niĵnij Tagilo (Larisa Kuzmenko). Kiel bone estas kontakte homoj rekde de la loko kie varmiĝas.
#000027
Rilate la kvanton de partoprenantoj ĉe Saĥarov-avenuo estas plej diversaj pritaksoj, ekde la ridinda cifero 29.000, donita de la polico, ĝis la pli-ol-centmilaj ciferoj de la organizantoj. Neniu vere scias, kiom da homoj estas, sed plej fidinda ŝajnas al mi la takso de la grupo kiu efektive kalkulis ĉiujn ĉe la enirejo. La suma rezulto estis 72.000. Aldone kelkmil jam estis sur la placo kiam komenciĝis la kalkulado, kaj kelkmil ne povis eniri. Ŝajnas al mi, ke vi miksas tiun ciferon, kaj la ciferon de Novaja Gazeta, kiu tamen estas nur pritakso, ĉar ili ne staris ĉe ĉiuj metaldetektiloj.
#000033
Efektive finfine ne ege gravas la ekzakta cifero, gravas ke partoprenis multege da homoj, pli multe ol ajna alia protesta manifestacio post la disfalo de Sovetio.
#000051
Nun estas konate, ke la sekva manifestacio okazos la 4-an de februaro, unu monaton antaŭ la prezidentaj elektoj. Krome, ĝuste la 4-an de februaro 1990 okazis grandega manifestacio kontraŭ la 6-a paragrafo de la sovetia konstitucio, kiu difinis la gvidantan rolon de la komunisma partio. Post tiu manifestacio, la 6-a paragrafo estis forigita. Jam 8.000 homoj anoncis sian partoprenon en la koncerna Facebook-paĝo.
#000052